آمریکا، ارمنیستان و آذربایجان گوجلری آراسینداکی قاراباغ ساواشیندا آغیر چاتیشمالارین باش وئردیگی بؤلگه‌لرده‌کی مین تمیزله‌مه فعالیتلری اوچون ۲ میلیون دولار یاردیم ائدجگینی آچیقلادی.
آمریکا دیش ایشلری باخانلیغیندان وئریله‌ن یازیلی آچیقلامادا،
"آمریکا، بؤلگه‌سل باریشی و امکداشلیغی تشویق ائتمک اوچون گونئی قافقازدا ارمنیستان و آذربایجان گوجلری آراسیندا ۲۰۲۰ گۆزونده باش وئرن آغیر چاتیشمالارین تأثیرینه معروض قالان بؤلگه‌لرده‌کی مین تمیزله‌مه عملیاتلاری اوچون ۲ میلیون دولار مبلغینده یاردیم اعلان ائتمکدن سئوینج دویار" ایفاده‌لری ایشله‌دیلدی.
آچیقلامادا، چاتیشما بؤلگه‌سینده‌کی مینلرین و پاتلامامیش حربی مهماتین دینج اهالینی اؤلدورمه‌یه و معلول ائتمه‌یه، اقتصادی قالخینمایا مانع اولمایا و یئریندن ائدیلمیش توپلولوقلارین گوونلی بیر شکیلده قاییتدیشینی انگلله‌مه‌یه داوام ائتدیگینه وورغو ائدیلدی.
آچیقلامادا، سؤزوگئدن یاردیمین هانسی اؤلکه اۆزریندن و هانسی بؤلگه‌لرده‌کی مینلرین تمیزلنمه‌سینده ایستیفاده ائدیله‌جگی و یا هانسی قورولوشلارا وئریله‌جگی بیلدیریلمه‌دی.
